Sentință fără precedent în România. Pedeapsa primită de un avocat care a filmat-o în ipostaze intime pe fiica unui politician
Sentință fără precedent. Un avocat din București a fost condamnat de Curtea de Apel, după ce a filmat-o pe ascuns pe fiica unui politician, în ipostaze intime.
Imaginile au ieșit la iveală în momentul în care polițiștii i-au verificat camera cu care urmărise o altă femeie, pe care o filmase în baie. Suspectul a pus întâmplările pe seama dorinței de a vedea ce anturaj au cele două femei. Atenție, urmează detalii, care vă pot afecta emoțional.
Avocatul are în jur de 30 de ani și este membru în Baroul București. El a fost dat pe mâna poliției de câțiva martori, acum doi ani. Aceștia l-ar fi văzut în timp ce filma o femeie în ipostaze intime, în interiorul unui apartament, așa că a fost acuzat de violarea vieții private.
În 2022, într-o noapte de decembrie, avocatul a urcat pe acoperișul blocului său de unde a filmat-o prin fereastra de la baie pe o doctoriță de nu mai puțin de 11 ori, în timp ce tânăra era complet dezbrăcată și își făcea igiena personală.
Polițiștii au descoperit stupefiați că avocatul o filmase pe ascuns și pe fiica unui demnitar. Iar faptele au fost și mai grave. Fata a fost surprinsă în posturi intime alături de un bărbat. Tatăl ei a spus că vestea primită de la anchetatori a șocat-o.
Tatăl uneia dintre victime: „Ea locuiește la etajul 1 și a urcat pe niște tomberoane. Și de acolo a filmat-o cu o cameră digitală pusă pe un telescop. A găsit poliția filmarea când i-au luat aparatul la prima faptă și când au reconstituit imaginile au găsit-o pe fiica mea. Au identificat-o după o vreme. Ea nu știa de chestiunea asta”.
La audieri, avocatul, a explicat că trecea printr-o perioadă grea în viața privată. Suspectul a încercat să intre în magistratură, dar a eșuat. Iată cum a încercat avocatul să îl apere:
„Nu a fost nimic premeditat, nu a dorit să facă rău nimănui, a fost un gest intempestiv. A înţeles că pe viitor ar putea exista posibilitatea să obțină mai mult de la acestea, în situaţia în care ar divorţa de soţia sa şi pentru a nu face rău, a vrut să vadă dacă aceste părţi-civile au o relaţie serioasă.”, searaă în Dosarul de instanță.
Deși revoltați de gravitatea faptelor, judecătorii Curții de Apel București au acceptat nu doar sinceritatea, cât mai ales regretele avocatului. Așa că s-au hotărât să fie indulgenți și să îi dea o pedeapsă minimă de o lună și 30 de zile, spun ei, pe care însă inculpatul nu o va executa în spatele gratiilor, câtă vreme aceiași magistrați au decis să îi suspende executarea pedepsei.
Dacă sentința va rămâne definitivă, avocatul va trebui să le plătească celor două femei 13.000 de lei daune morale. În plus, nu va avea voie să se apropie de ele vreme de un an.